මෙසේ තිරප්පනය පොලිස් ස්ථානයේ සිර මැදිරියක් තුළ ඊයේ (03) අලුයම මිය ගොස් සිටියේ එප්පාවල මාවතවැව පදිංචි සරණපාල දිසානායක (42) යන අයයි.නීති විරෝධි මත්පැන් ලග තබාගෙන සිටියදී පෙරේදා (02) පස්වරුවේ එප්පාවල නල්ලමුදාව ප්‍රදේශයේදී පුද්ගලයින් දෙදෙනකු අත්අඩංගුවට ගත් බවත්, ඔවුන් දෙදෙනාගෙන් එක් පුද්ගලයකුට පොලිස් ඇප ලබා දීමට පුද්ගලයකු ඉදිරිපත් වීම හේතුවෙන් ඔහුගෙන් ප්‍රකාශ සටහන් කර ගෙන පොලිස් ඇප මත මුදා හැරි බවත්,පොලිස් සිර මැදිරිය තුළ සිය දිවි නසාගත්  පුද්ගලයාට ඇප ලබා දීමට කිසිවකුත් නොපැමිණීම හේතුවෙන් ඔහු තිරප්පනය පොලිස් ස්ථානයෙ සිර මැදිරියෙහි පොලිස් භාරයේ සිටි බවත්, ඔහු පොලීසිය ලබා දුන් කටඋත්තර අනුව තමන් එප්පාවල මාවතවැව ප්‍රදේශයේ පදිංචි බව හා තමන්ගේ නම සුනිල් දිසානායක බවට ඔහුගේ නම අසත්‍යය ලෙස පොලීසියට ඇති බවත්, තමාගේ බිරිද විදේශ ගතව සිටින බවටත් සැකකරු පොලීසියට කටඋත්තරයක් ලබා දුන් බවත් තිරප්පනය පොලීසිය පවසයි.